title: 2010/127/YUTP: Neuvoston päätös 2010/127/YUTP, annettu 1 päivänä maaliskuuta 2010 , Eritreaa koskevista rajoittavista toimenpiteistä

text:
               2.3.2010

               FI

               Euroopan unionin virallinen lehti

               L 51/19

         NEUVOSTON PÄÄTÖS 2010/127/YUTP,
   annettu 1 päivänä maaliskuuta 2010,
   Eritreaa koskevista rajoittavista toimenpiteistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 16 päivänä helmikuuta 2009 yhteisen kannan 2009/138/YUTP Somaliaan kohdistuvista rajoittavista toimenpiteistä (1), jolla pannaan täytäntöön Yhdistyneiden kansakuntien turvallisuusneuvoston päätöslauselma 1844 (2008) rajoittavien toimenpiteiden kohdistamisesta niihin henkilöihin, jotka pyrkivät ehkäisemään tai estämään rauhaomaisen poliittisen prosessin tai jotka uhkaavat voimatoimin Somalian siirtymäkauden liittovaltioelimiä tai Somaliassa toteutettavaa Afrikan unionin operaatiota (AMISOM) taikka toimivat tavalla, joka heikentää Somalian tai alueen vakautta.

               (2)

               Yhdistyneiden kansakuntien turvallisuusneuvosto antoi 14 päivänä tammikuuta 2009 päätöslauselman 1862 (2009), joka koski Djiboutin ja Eritrean välistä rajakiistaa ja sen mahdollisia vaikutuksia alueen vakauteen ja turvallisuuteen.

               (3)

               Yhdistyneiden kansakuntien turvallisuusneuvosto antoi 23 päivänä joulukuuta 2009 päätöslauselman 1907 (2009), jossa Eritreaan kohdistetaan asevientikielto ja jossa kehotetaan kaikkia valtioita tarkastamaan kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Eritreaan lähtevät ja sieltä saapuvat rahdit alueellaan, myös merisatamissaan ja lentoasemillaan, jos asianomaisella valtiolla on tietoja, joiden perusteella on syytä olettaa, että rahti sisältää tuotteita, joiden toimitus, myynti, siirto tai vienti on kiellettyä mainitun päätöslauselman nojalla tai Yhdistyneiden kansakuntien turvallisuusneuvoston päätöslauselman 733 (1992) 5 kohdassa asetetun ja myöhemmillä päätöslauselmilla täsmennetyn ja muutetun Somaliaan kohdistuvan yleisen ja täysimääräisen asevientikiellon nojalla.

               (4)

               Yhdistyneiden kansakuntien turvallisuusneuvoston päätöslauselmassa 1907 (2009) otetaan lisäksi käyttöön rajoittavat toimenpiteet, jotka kohdistuvat niihin henkilöihin ja yhteisöihin, jotka Yhdistyneiden kansakuntien turvallisuusneuvoston päätöslauselmalla 751 (1992) perustettu ja päätöslauselmalla 1844 (2008) laajennettu komitea on nimennyt, mukaan lukien mutta ei pelkästään Eritrean poliittiset johtajat ja sotilasjohto.

               (5)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   1.   Jäsenvaltioiden on toteutettava tarvittavat toimenpiteet, joilla estetään aseiden ja kaikenlaisten niihin liittyvien tarvikkeiden, mukaan lukien ampuma-aseet ja -tarvikkeet, sotilasajoneuvot ja -laitteet, puolisotilaalliset tarvikkeet ja edellä mainittuihin tarkoitetut varaosat, myynti tai toimitus Eritreaan jäsenvaltioiden kansalaisten toimesta tai jäsenvaltioiden alueelta käsin taikka jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen siitä riippumatta, ovatko kyseiset tuotteet peräisin jäsenvaltioiden alueelta.
   2.   Kielletään sotilastoimintaan tai 1 kohdassa tarkoitettujen tuotteiden toimittamiseen, valmistukseen, huoltoon tai käyttöön liittyvän teknisen avun, koulutuksen, rahoitusavun tai muun avun toimittaminen Eritreaan jäsenvaltioiden kansalaisten toimesta tai jäsenvaltioiden alueelta käsin.
   3.   Kielletään myös 1 kohdassa tarkoitettujen tuotteiden hankinta Eritreasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen sekä sotilastoimintaan liittyvän teknisen avun, koulutuksen, rahoitusavun ja muun avun antaminen jäsenvaltioiden kansalaisille Eritrean toimesta tai 1 kohdassa tarkoitettujen tuotteiden toimittaminen, valmistus, huolto tai käyttö riippumatta siitä, ovatko tuotteet peräisin Eritrean alueelta.
   2 artikla
   1.   Jäsenvaltioiden on tarkastettava alueellaan, myös lentoasemillaan ja merisatamissaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Eritreaan lähtevät ja sieltä saapuvat rahdit, jos niillä on tietoja, joiden perusteella on syytä olettaa, että rahti sisältää tuotteita, joiden toimitus, myynti, siirto tai vienti on kiellettyä tämän päätöksen nojalla.
   2.   Ilma-aluksilta ja aluksilta, jotka kuljettavat rahtia Eritreaan tai Eritreasta, on vaadittava saapumista tai lähtemistä edeltävä ylimääräinen tietojen antaminen kaikista tavaroista, jotka tuodaan jäsenvaltioon tai viedään sieltä.
   3.   Jäsenvaltioiden on takavarikoitava ja hävitettävä (joko tuhoamalla tai tekemällä käyttökelvottomaksi) sellaiset löytämänsä tuotteet, joiden toimitus, myynti, siirto tai vienti on kiellettyä tämän päätöksen nojalla.
   3 artikla
   Jäljempänä olevissa 4 artiklassa, 5 artiklan 1 kohdassa sekä 6 artiklan 1 ja 2 kohdassa säädetyt rajoittavat toimenpiteet kohdistetaan Yhdistyneiden kansakuntien turvallisuusneuvoston päätöslauselmalla 751 (1992) perustetun ja päätöslauselmalla 1844 (2008) laajennetun komitean, jäljempänä ’pakotekomitea’, nimeämiin henkilöihin ja yhteisöihin, mukaan lukien mutta ei pelkästään Eritrean poliittiset johtajat ja sotilasjohto sekä valtion yhteisöt ja puolivaltiolliset yhteisöt, ja näiden puolesta tai johdolla toimiviin henkilöihin tai yhteisöihin, jotka ovat

               —

               rikkoneet 1 artiklassa tarkoitettua asevientikieltoa ja siihen liittyviä toimenpiteitä,

               —

               antaneet Eritreasta käsin tukea aseellisille oppositioryhmille, joiden tavoitteena on heikentää alueen vakautta,

               —

               estäneet Djiboutia koskevan Yhdistyneiden kansakuntien turvallisuusneuvoston päätöslauselman 1862 (2009) täytäntöönpanon,

               —

               suojelleet, rahoittaneet, auttaneet, tukeneet, järjestäneet, kouluttaneet tai yllyttäneet henkilöitä tai ryhmiä suorittamaan väkivallantekoja tai terroritekoja alueen muita valtioita tai niiden kansalaisia vastaan,

               —

               estäneet Yhdistyneiden kansakuntien turvallisuusneuvoston päätöslauselmalla 1853 (2008) uudelleen perustetun tarkkailijaryhmän suorittamaa tutkintaa tai työtä.

         Nämä henkilöt ja yhteisöt on lueteltu liitteessä.
   4 artikla
   Jäsenvaltioiden on toteutettava tarvittavat toimenpiteet, joilla estetään aseiden ja kaikenlaisten niihin liittyvien tarvikkeiden, mukaan lukien ampuma-aseet ja -tarvikkeet, sotilasajoneuvot ja -laitteet, puolisotilaalliset tarvikkeet ja edellä mainittuihin tarkoitetut varaosat, suora tai välillinen toimittaminen, myynti tai siirto sekä sotilastoimintaan tai aseiden ja puolustustarvikkeiden toimittamiseen, valmistukseen, huoltoon tai käyttöön liittyvän teknisen avun tai koulutuksen, rahoitusavun ja muun avun, mukaan lukien sijoitus-, välitys- tai muut rahoituspalvelut, suora tai välillinen toimittaminen, jäsenvaltioiden kansalaisten toimesta tai jäsenvaltioiden alueelta käsin taikka jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen 3 artiklassa tarkoitetuille henkilöille ja yhteisöille.
   5 artikla
   1.   Jäsenvaltioiden on toteutettava tarvittavat toimenpiteet, joilla estetään 3 artiklassa tarkoitettujen henkilöiden pääsy niiden alueille ja kauttakulku niiden alueiden kautta.
   2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
   3.   Edellä olevaa 1 kohtaa ei sovelleta, jos pakotekomitea katsoo tapauskohtaisesti, että matkustaminen on perusteltua humanitaarisista syistä, mukaan lukien uskonnolliset velvoitteet, tai jos pakotekomitea toteaa, että poikkeus muuten edistäisi rauhan ja vakauden tavoitteita alueella.
   4.   Tapauksissa, joissa jäsenvaltio 3 kohdan nojalla sallii pakotekomitean nimeämien henkilöiden pääsyn alueelleen tai kauttakulun alueensa kautta, lupa rajoitetaan koskemaan ainoastaan sitä tarkoitusta, johon se myönnetään, ja niitä henkilöitä, joita luvassa tarkoitetaan.
   6 artikla
   1.   Jäädytetään kaikki varat ja taloudelliset resurssit, jotka ovat 3 artiklassa tarkoitettujen pakotekomitean nimeämien henkilöiden tai yhteisöjen suorassa tai välillisessä omistuksessa tai määräysvallassa.
   2.   Varoja tai taloudellisia resursseja ei saa suoraan tai välillisesti asettaa 1 kohdassa tarkoitettujen henkilöiden tai yhteisöjen saataville tai asettaa saataville siten, että nämä henkilöt tai yhteisöt hyötyisivät niistä.
   3.   Jäsenvaltiot voivat sallia poikkeuksia 1 ja 2 kohdassa tarkoitettuihin toimenpiteisiin sellaisten varojen tai taloudellisten resurssien osalta, jotka

               a)

               ovat tarpeen sellaisten perusluonteisten menojen kattamiseksi, jotka aiheutuvat muun muassa elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

               b)

               on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

               c)

               on tarkoitettu yksinomaan jäädytettyjen varojen ja jäädytettyjen taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen kansallisen lainsäädännön mukaisesti;

               d)

               ovat tarpeen poikkeuksellisia menoja varten edellyttäen, että kyseessä oleva jäsenvaltio on ilmoittanut tarpeesta pakotekomitealle ja että pakotekomitea on hyväksynyt sen;

               e)

               ovat tuomioistuimen, hallintoviranomaisen tai välimiesoikeuden antaman panttioikeuden tai päätöksen kohteena, jolloin varoja ja taloudellisia resursseja voidaan käyttää kyseisen panttioikeuden tai päätöksen täyttämiseksi sen jälkeen, kun kyseessä oleva jäsenvaltio on ilmoittanut asiasta pakotekomitealle, edellyttäen, että panttioikeus tai päätös on annettu ennen Yhdistyneiden kansakuntien turvallisuusneuvoston päätöslauselman 1907 (2009) antamispäivää ja että panttioikeus tai päätös ei hyödytä tämän artiklan 1 kohdassa tarkoitettuja henkilöitä tai yhteisöjä.

         4.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

               a)

               näistä tileistä kertyvät korkotulot tai muut tuotot, tai

               b)

               maksut, jotka johtuvat sellaisista sopimuksista tai velvoitteista, jotka on tehty tai jotka ovat syntyneet ennen päivämäärää, jona rajoittavat toimenpiteet kohdistettiin kyseisiin tileihin,
               edellyttäen, että kyseisiin korkotuloihin, muihin tuottoihin ja maksuihin sovelletaan edelleen 1 kohtaa.

         5.   Edellä olevan 3 kohdan a, b ja c alakohdassa tarkoitettuja poikkeuksia voidaan soveltaa sen jälkeen, kun kyseessä oleva jäsenvaltio on ilmoittanut pakotekomitealle aikomuksestaan sallia tarvittaessa varojen ja taloudellisten resurssien käytön ja jos pakotekomitea ei tee asiasta kielteistä päätöstä kolmen työpäivän kuluessa ilmoituksen antamisesta.
   7 artikla
   Neuvosto laatii liitteeseen sisältyvän luettelon ja tekee siihen muutoksia pakotekomitean tekemien päätösten perusteella.
   8 artikla
   Tätä päätöstä tarkistetaan tai muutetaan tai se kumotaan tarvittaessa asiaa koskevien Yhdistyneiden kansakuntien turvallisuusneuvoston päätösten perusteella.
   9 artikla
   Tämä päätös tulee voimaan päivänä, jona se annetaan.
   10 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä maaliskuuta 2010.

            Neuvoston puolesta

            Puheenjohtaja

         D. LÓPEZ GARRIDO

      (1)  EUVL L 46, 17.2.2009, 73.

      LIITE
      Luettelo 3 artiklassa tarkoitetuista henkilöistä ja yhteisöistä


Avis juridique important

|

32002B0452

2002/452/EY: Euroopan parlamentin päätös, tehty 10 päivänä huhtikuuta 2002, vastuuvapaudesta Euroopan jälleenrakennusviraston johtajalle talousarvion toteuttamisesta varainhoitovuonna 2000

Virallinen lehti nro L 158 , 17/06/2002 s. 0062 - 0065

Euroopan parlamentin päätös,tehty 10 päivänä huhtikuuta 2002,vastuuvapaudesta Euroopan jälleenrakennusviraston johtajalle talousarvion toteuttamisesta varainhoitovuonna 2000(2002/452/EY)EUROOPAN PARLAMENTTI, joka- ottaa huomioon tilintarkastustuomioistuimen kertomuksen Euroopan jälleenrakennusviraston kirjanpidosta ja Kosovolle tarkoitetun avun täytäntöönpanosta vuonna 2000, sekä komission ja Euroopan jälleenrakennusviraston vastaukset(1) (C5-0673/2001),- ottaa huomioon komission kertomuksen Euroopan parlamentille ja neuvostolle Euroopan jälleenrakennusvirastosta - Vuosikertomus 2000 [KOM(2001) 446],- ottaa huomioon 5. maaliskuuta 2002 annetun neuvoston suosituksen (C5-0123/2002),- ottaa huomioon EY:n perustamissopimuksen 276 artiklan,- ottaa huomioon työjärjestyksen 93 artiklan ja liitteen V,- ottaa huomioon talousarvion valvontavaliokunnan mietinnön sekä ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunnan lausunnon (A5-0101/2002),A. ottaa huomioon, että komissio perusti jo heinäkuussa 1999, eli välittömästi Kosovon sodan jälkeen, työryhmän (TAFKO), jonka tuli käynnistää jälleenrakennusohjelman ensimmäiset vaiheet,B. ottaa huomioon, että TAFKOn tehtävät siirrettiin helmikuussa 2000 Euroopan jälleenrakennusvirastolle ja TAFKO sisällytettiin vuoden 2000 ohjelmaan,C. ottaa huomioon, että Kosovon jälleenrakennus oli ja on valtava haaste, koska fyysinen ja ihmisille aiheutettu tuho on laajaa tässä maakunnassa, joka on kärsinyt vuosikymmenen ajan kroonisesta investointien puutteesta, laiminlyönneistä ja ihmisoikeuksien loukkauksista; katsoo, että Kosovoon tehtävien investointien kestävyyden turvaaminen on tälle alueelle osoitettujen EU:n talousarviovarojen moitteettoman ja tehokkaan hallinnoinnin edellytys,D. ottaa huomioon, että viraston strategiaan kuuluu siirtyminen hätätoimista, jotka olivat tyypillisiä kansainvälisen yhteisön antamalle avulle vuonna 1999, pitkän aikavälin toimiin, joiden tarkoituksena on kestävä jälleenrakennus ja kuntoutuminen,E. ottaa huomioon, että vaikka hätätoimia jatkettiin pitkälle vuoteen 2000, tämä koski pääasiassa julkisia perushyödykkeitä, kuten sähkön ja veden toimitusta sekä jätehuoltoa, sekä hätätoimia keskeisen infrastruktuurin, kuten liikenneverkoston, kunnostamiseksi,F. ottaa huomioon, että tilintarkastustuomioistuin katsoo, että viraston hallinto ja varainhoito oli hyvin tehokasta vuonna 2000 ja että se onnistui saavuttamaan kyseiselle vuodelle asetetut hyvin kunnianhimoiset tavoitteet energian, asuntojen rakentamisen, liikenteen ja maatalouden alalla,G. ottaa huomioon, että tilintarkastustuomioistuimen mukaan virasto pyrki kiinnittämään huomiota sekä tehokkuuden että taloudellisuuden periaatteisiin ja että soveltamalla voimassa olevia sääntöjä erityisen joustavasti virasto sai hankintansa edullisin hinnoin, ja samalla se elävöitti paikallista talouselämää,H. katsoo, että tilintarkastustuomioistuin on saanut riittävän varmuuden siitä, että 31. joulukuuta 2000 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset,1. panee merkille seuraavat luvut Euroopan jälleenrakennusviraston tileistä:VARAINHOITOVUOSI 2000>TAULUKON PAIKKA>Varainhoidon valvonta2. on tietoinen komission ja viraston vastauksista, jotka koskevat tilintarkastustuomioistuimen kertomuksen kohdassa 68 mainittuja riskejä; pyytää komissiota ja virastoa varmistamaan, että siirtojen suhteen tehdään paikan päällä säännöllisesti riittäviä ennakkoarvioita; toivoo, että ilmoitettu luonnos varainhoitoasetuksen, jossa säädetään muun muassa sisäisen tarkastajan nimittämisestä, muuttamiseksi hyväksytään pian;3. muistuttaa Euroopan jälleenrakennusviraston johtajaa siitä, että on tärkeää noudattaa Euroopan jälleenrakennusvirastosta 5 päivänä joulukuuta 2000 annetussa neuvoston asetuksessa (EY) N:o 2667/2000(2) annettuja säännöksiä Euroopan parlamentille tiedottamisesta, mukaan luettuna neljännesvuosittaisen toimintakertomuksen esittäminen (5 artiklan 5 kohta);4. kehottaa komissiota esittämään neuvoston asetuksen (EY) N:o 2667/2000 4 artiklan 14 kohdan mukaisesti laaditun vuosikertomuksen Euroopan parlamentille joka vuosi 1. toukokuuta mennessä;5. vaatii tukemaan aiheellisia tutkimuksia, mukaan luettuna Euroopan petostentorjuntaviraston (OLAF) arviointeja kaikista perustelluista epäilyksistä, jotka koskevat Kosovon voimaloita tukevien investointien puutteellista hallinnointia ja niihin liittyvää lahjontaa;Euroopan jälleenrakennusvirasto6. onnittelee virastoa hyvästä toiminnasta vuonna 2000 jälleenrakennusohjelman toteutuksen suhteen ja korostaa kentällä olevan henkilöstön henkilökohtaista panosta, sillä sen on välillä täytynyt työskennellä hyvinkin vaikeissa olosuhteissa; viittaa lisäksi myös siihen, että myös TAFKOn henkilöstö täytti tehtävänsä erinomaisesti sotaa välittömästi seuranneena aikana;7. toteaa, että viraston määrärahoiltaan suurin momentti koskee energiasektorin kunnostusta; viittaa tässä yhteydessä väestölle täysin käsittämättömään paradoksiin, kun se joutuu päivittäin kamppailemaan sähkökatkosten kanssa;8. panee merkille, että tiiviimpi yhteistyö Belgradin kanssa on keskeistä Kosovon energiatilanteen parantamiseksi ja että tämä helpottaa UNMIKin (Yhdistyneiden Kansakuntien väliaikaisen hallinnon operaatio Kosovossa) tehtävää luovien ratkaisujen löytämiseksi, jotta Kosovon sähkölaitos KEK saisi laillisen yrityksen statuksen ja jotta voidaan laatia menettelyjä, joiden kautta kansainväliset rahoituslaitokset voivat myöntää KEKille varoja, koska rahoittajat eivät voi loputtomasti antaa varoja lahjoituksina kaikkien Kosovon investointien toteuttamiseksi ja tarpeiden täyttämiseksi;9. pitää myönteisenä lokakuussa 2001 komission ja viraston välillä laadittua energia-alan toimintasuunnitelmaa, jossa asetetaan esikuva-analyysin avulla tavoitteet, jotka UNMIKin ja KEKin tulee saavuttaa;10. pitää arvossa viraston tehokasta ja taloudellista lähestymistapaa asunto-, liikenne- ja maataloussektoreilla;Yhdistyneiden Kansakuntien väliaikaisen hallinnon operaatio Kosovossa (UNMIK), YK:n pääsihteerin erityisedustaja ja komissio11. kehottaa UNMIKia toteuttamaan välttämättömiä toimenpiteitä koskevan toimintasuunnitelman, joka sovittiin UNMIKin ja komission välillä ja jossa korostetaan etenkin sitä, että on tarpeen käynnistää multimediakampanja yleisen tietoisuuden lisäämiseksi energia-alan ongelmista, jotka aiheuttavat tuhlausta ja maksujen laiminlyöntiä;12. kehottaa UNMIKia muotoilemaan myös liikennepolitiikan, jotta investointien kestävyys voidaan taata; pyytää UNMIKia kiinnittämään huomiota tilintarkastustuomioistuimen huomautuksiin, joiden mukaan maatalouden tuotantopanoksiin sovellettavat korkeat tullit ja verot haittaavat maataloustuotantoa;13. kehottaa Yhdistyneiden Kansakuntien pääsihteerin erityisedustajaa Kosovossa ponnistelemaan enemmän poliittisen toimintakehyksen ja pitkän aikavälin strategian laatimiseksi, jotta yhteisön ja kansainvälisten investointien kestävyys voidaan varmistaa Kosovossa; kehottaa komissiota, joka rahoittaa yhteisön osuutta UNMIKissa, keskustelemaan kestävän politiikan ja sääntelypuitteiden kehittämisestä UNMIKin ja väliaikaisten itsehallintoelinten kuten Kosovon presidentin, pääministerin ja parlamentin, kanssa; vaatii, että kertomus kestävän toimintapoliittisen ja lainsäädännöllisen kehyksen kehittämiseksi ja komission kanssa sovittu alakohtainen toimintaohjelma sisällytetään UNMIKin vuoden 2002 vuosikertomukseen; korostaa tässä yhteydessä, että on erittäin kiireellistä edistää Kosovon veronkantokyvyn kohenemista, jotta Kosovo voi lisätä budjettitulojaan ja saavuttaa budjettiomavaraisuuden; kehottaa UNMIKia ilmoittamaan puolivuotis- ja vuosikertomuksessaan Kosovon budjettitulojen kartuttamiseksi toteutetuista ja suunnitelluista toimenpiteistä;14. kehottaa UNMIKia tarkastamaan KEKin käteisvarojen hoidon ja hankintamenettelyt; kehottaa tarkastelemaan Kosovon sähköalan sektorin kehitystä tulevan Maailmanpankin selvityksen pohjalta;Kosovon viranomaiset15. kehottaa Kosovon asianomaisia viranomaisia ryhtymään tarvittaviin toimiin, edellä mainitun toimintaohjelman mukaisesti, jotta lisätään tulojen perimistä, vähennetään energiankulutusta ja muodollistetaan sopimus Serbian ja naapurimaiden kanssa sähköenergian vaihdosta, koska Kosovon voimalaitosjärjestelmän on tuotava maahan sähköä ruuhka-aikana ja vietävä maasta sähköä hiljaisena aikana;Vastuuvapauden myöntämistä koskeva päätös16. myöntää tilintarkastustuomioistuimen kertomuksen perusteella vastuuvapauden Euroopan jälleenrakennusviraston johtajalle sen talousarvion toteuttamisesta varainhoitovuonna 2000;17. kehottaa puhemiestä välittämään tämän päätöksen Euroopan jälleenrakennusviraston johtajalle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 355, 13.12.2001, s. 1.(2) EYVL L 306, 7.12.2000, s. 7.


title: Euroopan parlamentin päätös (EU) 2015/1631, annettu 29 päivänä huhtikuuta 2015, vastuuvapauden myöntämisestä kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/142

      EUROOPAN PARLAMENTIN PÄÄTÖS (EU) 2015/1631,
      annettu 29 päivänä huhtikuuta 2015,
      vastuuvapauden myöntämisestä kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon kahdeksannen, yhdeksännen ja kymmenennen Euroopan kehitysrahaston taseet ja tulostilit varainhoitovuodelta 2013 (COM(2014)487 – C8-0146/2014),

                  —

                  ottaa huomioon 14. huhtikuuta 2014 päivätyn komission vuosikertomuksen kahdeksannen, yhdeksännen ja kymmenennen Euroopan kehitysrahaston varainhoidosta varainhoitovuonna 2013,

                  —

                  ottaa huomioon Euroopan kehitysrahastoja koskevat rahoitustiedot (COM(2014)350),

                  —

                  ottaa huomioon tilintarkastustuomioistuimen vuosikertomuksen kahdeksannesta, yhdeksännestä ja kymmenennestä Euroopan kehitysrahastosta (EKR) rahoitetuista toimista varainhoitovuodelta 2013 ja komission vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antamat suositukset Euroopan kehitysrahastojen toimien toteuttamisen osalta komissiolle myönnettäväksi vastuuvapaudeksi varainhoitovuodelta 2013 (05135/2015 – C8-0050/2015, 05136/2015 – C8-0051/2015, 05138/2015 – C8-0052/2015),

                  —

                  ottaa huomioon komission kertomuksen varainhoitovuotta 2012 koskevien vastuuvapauspäätösten seurannasta (COM(2014)607) sekä kertomuksen liitteenä olevat komission yksiköiden valmisteluasiakirjat (SWD(2014)0285 ja SWD(2014)0286),

                  —

                  ottaa huomioon Cotonoussa 23. kesäkuuta 2000 (3) allekirjoitetun ja Ouagadougoussa Burkina Fasossa 22. kesäkuuta 2010 (4) muutetun Afrikan, Karibian ja Tyynenmeren valtioiden ryhmän (AKT) jäsenten sekä Euroopan yhteisön ja sen jäsenvaltioiden välisen kumppanuussopimuksen,

                  —

                  ottaa huomioon merentakaisten maiden ja alueiden assosiaatiosta Euroopan yhteisöön 27. marraskuuta 2001 tehdyn neuvoston päätöksen 2001/822/EY (5) (”päätös merentakaisten alueiden assosiaatiosta”),

                  —

                  ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (6) 33 artiklan,

                  —

                  ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen (7) 32 artiklan,

                  —

                  ottaa huomioon neuvostossa kokoontuneiden jäsenvaltioiden hallitusten edustajien välillä 17. heinäkuuta 2006 tehdyn vuosia 2008–2013 koskevaan monivuotiseen rahoituskehykseen perustuvan yhteisön avun rahoitusta AKT-EY-kumppanuussopimuksen mukaisesti sekä rahoitustuen myöntämistä EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen (8) 11 artiklan,

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon neljänteen AKT–EY-yleissopimukseen perustuvaan kehitysrahoitusyhteistyöhön sovellettavan 16. kesäkuuta 1998 annetun varainhoitoasetuksen (9) 74 artiklan,

                  —

                  ottaa huomioon yhdeksänteen Euroopan kehitysrahastoon sovellettavan 27. maaliskuuta 2003 annetun varainhoitoasetuksen (10) 119 artiklan,

                  —

                  ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18. helmikuuta 2008 annetun neuvoston asetuksen (EY) N:o 215/2008 (11) 142 artiklan,

                  —

                  ottaa huomioon työjärjestyksen 93 artiklan, 94 artiklan kolmannen luetelmakohdan ja liitteen V,

                  —

                  ottaa huomioon talousarvion valvontavaliokunnan mietinnön sekä kehitysvaliokunnan lausunnon (A8-0102/2015),

         1.

            myöntää komissiolle vastuuvapauden kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 398, 12.11.2014, s. 1.

         (2)  EUVL C 401, 13.11.2014, s. 264.

         (3)  EYVL L 317, 15.12.2000, s. 3.

         (4)  EUVL L 287, 4.11.2010, s. 3.

         (5)  EYVL L 314, 30.11.2001, s. 1, ja EYVL L 324, 7.12.2001, s. 1.

         (6)  EYVL L 156, 29.5.1998, s. 108.

         (7)  EYVL L 317, 15.12.2000, s. 355.

         (8)  EUVL L 247, 9.9.2006, s. 32.

         (9)  EYVL L 191, 7.7.1998, s. 53.

         (10)  EUVL L 83, 1.4.2003, s. 1.

         (11)  EUVL L 78, 19.3.2008, s. 1.


Avis juridique important

|

31999D0141

1999/141/EY: Komission päätös, tehty 10 päivänä helmikuuta 1999, vanhusten sidosryhmästä tehdyn päätöksen 91/544/ETY muuttamisesta (tiedoksiannettu numerolla K(1999) 211)

Virallinen lehti nro L 045 , 19/02/1999 s. 0054 - 0054

KOMISSION PÄÄTÖS,tehty 10 päivänä helmikuuta 1999,vanhusten sidosryhmästä tehdyn päätöksen 91/544/ETY muuttamisesta (tiedoksiannettu numerolla K(1999) 211) (1999/141/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, ettäyhteisön tasolla tapahtuneen kehityksen perusteella on tarpeen mukauttaa komission päätöksellä 91/544/ETY (1), sellaisena kuin se on muutettuna päätöksellä 93/417/ETY (2), perustetun ryhmän jäsenyyttä koskevat määräykset; samalla olisi hallinnon tehokkuuden vuoksi lyhennettävä puheenjohtajan ja ryhmän jäsenten toimikautta,ON PÄÄTTÄNYT SEURAAVAA:Ainoa artikla Muutetaan komission päätös 91/544/ETY seuraavasti:1) Korvataan 3 artiklan 2 kohdassa lukumäärä "25" lukumäärällä "24".2) Muutetaan 4 artiklan 3 kohta seuraavasti:a) korvataan lukumäärä "5" kaikkialla lukumäärällä "4";b) lisätään luetelmakohta seuraavasti:"- ESCU - European senior Citizens Union: 4 paikkaa".3) Korvataan 5 artiklan 1 kohdassa lukumäärä "18" lukumäärällä "12".4) Korvataan 7 artiklan 1 kohdassa lukumäärä "18" lukumäärällä "12".5) Lisätään liiteeseen luetelmakohta seuraavasti:"- ESCU - European senior Citizens Union."Tehty Brysselissä 10 päivänä helmikuuta 1999.Komission puolestaPádraig FLYNNKomission jäsen(1) EYVL L 296, 26.10.1991, s. 42(2) EYVL L 187, 29.7.1993, s. 60


               28.7.2017

               FI

               Euroopan unionin virallinen lehti

               C 244/3

         Euroopan pankkiviranomaisen päätös, jolla muutetaan EPV:n päätöstä vahvistaa, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan (2016/C/266/05)
   (2017/C 244/03)
   EUROOPAN PANKKIVIRANOMAISEN HALLINTONEUVOSTO
   joka ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (1) (jäljempänä ’EPV-asetus’ ja ’EPV’),
   joka ottaa huomioon asetuksen (EU) N:o 575/2013 (2) 138 artiklan,
   SEKÄ KATSOO SEURAAVAA:

               (1)

               Asetuksen (EU) N:o 575/2013 138 artiklassa säädetään, että määritettäessä omaisuuseriin ja taseen ulkopuolisiin eriin sovellettavia riskipainoja omien varojen vaatimusten laskemiseksi voidaan käyttää luottoluokituksia, jotka ulkoinen luottoluokituslaitos on antanut ilman toimeksiantoa, jos EPV on vahvistanut, että kyseisen luottoluokituslaitoksen ilman toimeksiantoa antamat luottoluokitukset eivät poikkea laadullisesti luottoluokituksista, jotka sama luottoluokituslaitos on antanut pyynnöstä. Saman artiklan nojalla EPV:n on kieltäydyttävä antamasta vahvistusta tai peruutettava se erityisesti, jos ulkoinen luottoluokituslaitos on käyttänyt ilman toimeksiantoa antamaansa luottoluokitusta painostaakseen luottoluokiteltua yhteisöä tilaamaan luottoluokituksen tai muita palveluja. Siksi 22. heinäkuuta 2016 julkaistiin EPV:n päätös 2016/C 266/05, jolla vahvistetaan, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan (3).

               (2)

               EPV:n päätöksen 2016/C 266/05 julkaisemisen jälkeen on rekisteröity tai sertifioitu ulkoisia luottoluokituslaitoksia, joista on myös tehtävä asetuksen (EU) N:o 575/2013 138 artiklassa tarkoitettu arviointi. Lisäksi yksi päätöksen 2016/C 266/05 julkaisemisen aikaan jo rekisteröity ulkoinen luottoluokituslaitos alkoi antaa luottoluokituksia ilman toimeksiantoa kyseisen ilman toimeksiantoa annetuista luottoluokituksista tehdyn päätöksen tekemisen jälkeen. Päätöksen 2016/C 266/05 julkaisun myötä ulkoisen luottoluokituslaitoksen Feri EuroRating Services AG (4) rekisteröinti luottoluokituslaitokseksi peruttiin, koska se ei enää täytä asetuksen (EU) N:o 575/2013 4 artiklan 1 kohdan 98 alakohdan määritelmää ulkoisesta luottoluokituslaitoksesta. Edellä mainitun kehityksen vuoksi asetuksen (EU) N:o 575/2013 138 artiklassa tarkoitettu arviointi on tehtävä myös uusille rekisteröidyille tai sertifioiduille ulkoisille luottoluokituslaitoksille ja yhdelle ulkoiselle luottoluokituslaitokselle, joka on alkanut tarjota luottoluokituksia ilman toimeksiantoa, sekä poistaa viittaukset elimeen, joka ei ole enää täyttänyt ulkoisen luottoluokituslaitoksen kriteereitä päätöksen 2016/C 266/05 julkaisemisen jälkeen.

               (3)

               Kyseiset ulkoiset luottoluokituslaitokset ovat saaneet tiedon EPV:n aikomuksesta antaa tämä päätös ja tilaisuuden esittää siitä näkemyksensä.

               (4)

               Päätöstä 2016/C 266/05 olisi muutettava vastaavasti,

         ON PÄÄTTÄNYT SEURAAVAA:
   1 artikla
   Muutetaan Euroopan pankkiviranomaisen päätöstä 2016/C 266/05 seuraavasti:

               1)

               Lisätään seuraavat ulkoiset luottoluokituslaitokset liitteessä olevaan luetteloon:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               2)

               Poistetaan luettelosta seuraava ulkoinen luottoluokituslaitos:

                              Feri EuroRating Services AG.

         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Lontoossa 18 päivänä heinäkuuta 2017.

            Hallintoneuvoston puolesta

         Andrea ENRIA

            Puheenjohtaja

      (1)  EUVL L 331, 15.12.2010, s. 12.

      (2)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).

      (3)  EUVL C 266, 22.7.2016, s. 4.

      (4)  Lehdistötiedote ESMA71-99-376, 29. maaliskuuta 2017.


title: 2006/278/EY,Euratom: Jäsenvaltioiden hallitusten edustajien päätös, tehty  6 päivänä huhtikuuta 2006 , julkisasiamiehen nimittämisestä Euroopan yhteisöjen tuomioistuimeen

text:
               13.4.2006

               FI

               Euroopan unionin virallinen lehti

               L 104/36

      JÄSENVALTIOIDEN HALLITUSTEN EDUSTAJIEN PÄÄTÖS,

   tehty 6 päivänä huhtikuuta 2006,
   julkisasiamiehen nimittämisestä Euroopan yhteisöjen tuomioistuimeen
   (2006/278/EY, Euratom)
   EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen ja erityisesti sen 223 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 139 artiklan,
   sekä katsovat seuraavaa:
   Euroopan yhteisöjen tuomioistuimen perussäännöstä tehdyn pöytäkirjan 5, 7 ja 8 artiklan nojalla ja Antonio TIZZANOn eroamisen johdosta olisi nimitettävä julkisasiamies hänen jäljellä olevaksi toimikaudekseen eli 6 päivään lokakuuta 2006,
   OVAT PÄÄTTÄNEET SEURAAVAA:
   1 artikla
   Paolo MENGOZZI nimitetään julkisasiamieheksi Euroopan yhteisöjen tuomioistuimeen siitä päivästä, jona hän vannoo valansa, 6 päivään lokakuuta 2006.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 6 päivänä huhtikuuta 2006.

            Puheenjohtaja

         G. WOSCHNAGG